નવાઈની વાત એ છે કે, આપણે બધા જ એવું માનીએ છીએ કે, મને-કમને પગે લાગતાં બાળકો મને-કમને સાડી પહેરતી-માથે ઓઢતી પુત્રવધૂ કે માતા-પિતાની સામે દંભ કરીને કાંદા-લસણ, કંદમૂળ ન ખાતાં સંતાનો બહુ ‘સંસ્કારી’ છે. એની સામે સાચું બોલતાં, માતા-પિતાને સત્ય કહીને આમલેટ કે નોનવેજ ખાવા જતાં સંતાનો, પેન્ટ પહેરતી પુત્રવધૂ કે હાથ જોડીને નમસ્તે કરતાં, પગે ન લાગતાં, પરંતુ માતા-પિતાને સાંજના છેડે સમય આપતાં, એમની સાથે સારી ફિલ્મો જોવા જતાં કે એમને વહાલથી બહાર જમવા લઈ જતાં સંતાનો વધુ સંસ્કારી નથી?